શિમલા, 3 નવેંબરઃ હિમાચલ પ્રદેશમા આવતી કાલે 68 વિધાનસભા બેઠકો પર મતદાન થવાને લઇને ઉમેદવારોના દીલની ધડકનો વધી ગઇ છે. ચૂંટણીમાં પ્રેમ કુમાર ધૂમલ અને વીરભદ્ર સિંહ જેવા દિગ્ગજો માટે અગ્નિપરીક્ષા છે, જેમણે પોત-પોતાની રીતે મતદાતાઓને રીઝવવા પ્રયત્નો કર્યા છે. કોંગ્રેસે જ્યાં પોતાના ચૂંટણી પ્રચારમાં સત્તા વિરોધી લહેર ઉભી કરવાનો પ્રયત્ન કર્યો, તો બીજી તરફ સત્તારૂઢ ભાજપે મોંઘવારી અને ભ્રષ્ટાચારને મુદ્દો બનાવી પોતાની તમામ શક્તિઓ લગાવી દીધી.